user
Mbalenhle edons' amehlo afifiyele,
Ukhang' ubhakuzele amakhala
Ngephunga lakho lezindebe zakho.
Uyetha ngejubane nje ulibangisaphi?
Ilanga lokusa lisagudl' impumalanga
Hlala bo, hlala! lind' izinyosi
'Ze zikusabalalise zikh' uju lwempilo.
Linda ukuhlwa nezinhlwabusi ngempilo yezilwane.
Mbalenhle onqambothi
Ludid' ingqondo nemizwa
Yesidalwa sakobantu
Lapho ukukhanya kwelanga kuxosha
Ubumnyama, laph' inyanga igcagce
Nezinkanyezi zakwasibhakabhaka.
Kungqabashiy' insizwa yakwalanga
Ikukhange, uyiqome ngokuvula
Izindebe luphafuke lolo nqambothi.
Lishone uxox' indaba yakwamhlaba,
Singabahambayo sonke kulo mhlaba.
Sifushane isikhathi sokungqabashiya,
Simunye nentwasahlobo efik' idlule.
Sifana nembewu ebola 'ze kuvumbuke
Impilo yezizukulwane zakwamhlaba.,
Sifana nempova yakho mbalenhle,
Obhul' izimpiko zakho yagcwal' umhlaba.
Sith' ifile, kanti ibhenguza impilo ezintabeni. 

1. Kungani imbongi ifanisa impilo yomuntu nembali? 
assistant
Imbali iyakhula ibe yinhle ekugcineni ibune kanti nomuntu uyakhula abe
muhle ekugcineni ashone. 